
GOBIERNO DI ARUBA TA FIRMA COLABORACION 
PA SALVAGUARDIA E SALIÑANAN PROTEGI 


ABOGADO DAVID KOCK Y 
DUCAPRO CU CASO CONTRA 
100.9-HITS100FM 


RIBA LEY MATRIMONIO DI MESUN SEXO 
PRESIDENTE DI PARLAMENTO 
TA HAYA TE 13 DI MAART 
PA YAMA REUNION 


CASI 8 MIL TURISTA 
A YEGA CU 
BARCO CRUCERO 

T 
res miembro di Parlamento, kendenan ta Miguel Mansur 
di fraccion di Accion 21, e dos miembronan di fraccion di 
RAIZ, esta Raymond Kamperveen y Raymicheline Raymond, 
a hinca un carta pa Presidente di Parlamento, sr Edgard Vro- 
lijk, fecha 19 di Februari. 


Sinembargo e fecha cu e carta aki a drenta na Parlamento, ta 
fecha ayera diaranson dia 21 di Februari, caminda topico di 
e carta ta peticion pa un reunion publico pa trata e concepto 
di ley di matrimonio di personanan di mesun sexo. 


Un carta cu a hala hopi atencion caminda inicialmente e 
impresion tabata cu ningun miembro di fraccion di MEP, lo 
tabata na altura di e carta aki y e intencion di esaki pero a 
resulta di ta un cara hopi extenso caminda na final no por 
a keda sin señala cu e trio a pone un tipo un exigencia p’e 
reunion tuma luga den cierto plaso di tempo, cu mas bien a 
duna e impresion di ta un ultimatum na gobierno. 


E impresion aki a ser crea p’e formulacion di e ultimo frase 
di e carta aki cu ta bisa: 
“Met in achtneming van artikel 23, derde lid van het Reglement 
van Orde voor di Staten van Aruba, wordt un verzocht de 
openbare vergadering in ieder geval binnen 30 dagen na 
deze aanvraag te doen plaatsvinden.” 


Un observacion cu a permiti hopi espacio pa tur tipo di inter- 
pretacion ser haci y firma p’e tres miembronan menciona 
di RAIZ y Accion 21, expertonan politico ta considera esaki 
como un ultimatum formal na no solamente Presidente di 
Parlamento pero tambe na fraccion di MEP y finalmente un 
mensahe cla pa Gabinete Wever Croes II. 


BOM 
Mesora a lana un serie di speculacion tanto den diferente 
noticia di merdia y atardi pero tambe medionan social cu a 
mira e carta aki, como un “time bomb” bou di e gobierno di 
Prome Minister Evelyn Wever Croes. 


Ta un hecho cu den e fraccion geel di MEP, tin varios miembro 
cu ta contra di introduccion di e ley aki, caminda entre otro 
uno a bisa cu “e fli ey, no ta subi,” y otronan cu tambe a 
mustra bon cla cu matrimonio den bista di Dios, ta un matri- 
monio entre un homber y muhe. 
Awor e parti crucial di henter e carta aki y kico e ta nifica pa 


futuro di e actual coalicion, en berdad ta sinta den man di 
Presidente di Parlamento Edgard Vrolijk, kende sigur lo tin 
su reaccion riba e carta cu el a ricibi ayera pero tambe kisas 
e “tono” di e carta aki. 


Si “e tres muskitero aki,” ta bou di e impresion cu nan ta 
pone tanto fraccion di MEP como Gabinete Wever Croes II 
bou di presion pa atende cu e ley aki, principalmente dor di e 
dos firmantenan di fraccion di RAIZ, anto nan experticio riba 
politica aki na Aruba, no ta di un nivel hopi halto. 


Na prome luga Presidente di Parlamento por lanta awe y 
yama un reunion publico riba e tema aki, drenta sala caminda 
un biaha mas lo no tin quorum p’e reunion por continua y 
lo suspende e reunion y lo anuncia cu lo yama e reunion 
na un otro fecha. Ta lanta e pregunta e ora ta kico e dos 
miembronan di fraccion di RAIZ lo haci e ora ya cu kico cu 
Parlamentario Miguel Mansur haci, e no tin consecuencia p’e 
sosten di gobierno den Parlamento. 


Pues 
tanto 
Parlamentario 
Raymond, 
Parlamentario 
Kamperveen como Parlamentario Mansur ta inicia un tipo di 
‘politica di presion’ caminda bou di tur sentido, nan lo sali 
perhudica politicamente dor di e forma di procede aki, loke 
no ta conta pa sr. Mansur. 


Riba ley matrimonio di mesun sexo 


Presidente di Parlamento ta haya 
te 13 di Maart pa yama reunion 

F 
or di oranan tempran di mainta vari- 
os crucero a cuminsa drenta den 
haf di Oranjestd  y pa banda di 9’or 
di mainta un total di cuater crucero a 
mara caminda cerca di 8 mil turista a 
yega Aruba pa un bishita di varios ora. 
Companianan di tour y otro tipo di com- 
pania, incluso taxinan, tabatin man yen 
pa transporta un cantidad di turista 
pa diferente sitio y otronan cu a huur 
quadracer pa core rond di e isla y bishi- 
ta varios sitio turistico. 
Trafico manera tabata di spera a bira 
hopi druk durante di henter dia cu e 
movecion aki y por a mira centena- 
res di e bishitantenan canando rond 
den centro di Oranjestad  dunando un 
bista unico den un centro cu realmente 
merece mas mantencion pa acomoda e 
bishitantenan. 
Ki impacto economico esaki tabatin 
pa negoshinan den centro no ta con- 
oci pero por a mira nan move tur ca- 
minda  pero esaki mester ta un tipo di 
advertencia cu mantencion di e centro, 
ta birando un necesidad hopi grandi pa 
gobierno pone mas grupo cu ta trahan- 
do riba limpiesa di e areanan aki,  sigui 
concentra na mantene diferente caya 
limpi, mirando cu tin hopi sushi acumu- 
lando sin   cu esaki ta necesario. 
No ta prome bes cu Aruba ta ricibien- 
do un grupo asina grandi di turistanan 
crucero y proyectonan cu tin den ‘pipe- 
line’ den maneho di gobierno, pa per- 
cura pa esakinan ser ehecuta y duna e 
area aki un bista mas agradabel pa e 
bishitantenan. 
Hopi di nan a bishita beachnan rond di 
e isla, tanto na e parti pabou como na 
San Nicolas caminda tambe por a mira 
hopi turista uza busnan cu ta organisa 
tournan rond di e isla,  mirando e im- 
portancia cu esaki ta na  e industria tur- 
istico. 


Casi 8 mil turista a yega cu barco crucero 


Fotonan Cortesia: APA 

OPiNiON PubLiCO 


Air Navigation Services Aruba N.V. (ANSA) is responsible for providing safe, 
efficient and reliable air navigation services to the aviation industry. ANSA is seeking 
Air Traffic Controllers for its Air Traffic Control (ATC) unit. 


Air Traffic Controller Responsibilities 


• Expedite and maintain an orderly flow of air traffic and ensure safety of aircrafts during 
landing and takeoff and while in the air; 
• Monitor and direct the movement of aircraft on the ground and in the air to ensure that 
they are separated from each other; 
• Issue takeoff and landing instructions to pilots; 
• Transfer control of departing flights to other traffic control centers and accept control 
of arriving flights; 
• Provide advice and information to pilots useful for the safe and efficient conduct of flight, 
such as weather updates, runway information, and other significant information; 
• Notify appropriate organizations regarding aircraft in need of search and rescue aid 
and assist such organizations as required; 
• Report incidents, emergencies, hazards and any other matter that requires attention 
of management. 


Requirement/Profile: 
• VWO or HAVO diploma with mathematics and physics; 
• Minimum age of 20 years; 
• Good oral and written communication skills in English, Papiamento, Dutch, and Spanish; 
• Possesses analytical skills; 
• Knowledge of Microsoft Office and related software; 
• Able to work under pressure; 
• Highly motivated and with a positive attitude; 
• Change-oriented; 
• Diligent, accurate and able to work independently; 
• Integrity and with a professional attitude; 
• Result and customer oriented; 
• Social skills and team player; 
• Self-reflective and improvement oriented; 
• Flexible and able to work shifts, weekends, and holidays. 


If this position appeals to you and you meet the job requirements and profile, please send your 
application letter and CV with copy of diplomas, recommendation letters, list of references 
and certificate of good conduct not later than February 23, 2024 to our HR officer e-mail: 
oliver.clark@ansa.aw. A security screening (“veiligheidsonderzoek”) by the VDA as well as 
a capability, psychological and medical assessment will form part of the hiring process. 
For more information about ANSA, visit our website www.ansa.aw. 


P 
ermiti mi un espacio den AWEMainta pa expresa un pens- 
amento pa loke t’e mentalidad di varios politico, kende- 
nan ta kere cu nan por sigui bende pueblo un 6 pa un 9. 
E siman aki por a lesa den varios medio di comunicacion  co- 
municadonan di prensa cu un Parlamentario a manda, den 
un esfuerso pa eherce politica partidista mientras cu  e po- 
litico aki no ta realisa cu e ta mal bruha y ta duna e impre- 


sion cu su mentalidad politico ta mucho anticua. 
Na momento c’un Parlamentario bin dilanti y practicamente 
ripiti loke Minister di Turismo a declara relaciona cu aumen- 
to di cantidad di cambernan di hotel, e ta confirma cu ta loke 
su gobierno dicidi di haci, e ta acepta sin mas. 
Segun e parlamentario aki, ta den tempo di gobierno ante- 
rior di AVP, a otorga cantidad di camber di hotel sin analisa 
of pensa ki problema esaki lo trece cu ne pero sin duna spli- 
cacion kico ta maneho di su propio gobierno. 


E no ta e mentalidad politico nobo cu pueblo kier mira, sigur 
no ora cu mesun Parlamentario aki algun dia despues bin 
dilanti  declara y elogia e hecho cu turismo di Aruba, a kibra 
tur record den 2023, pues confirmando cu esaki ta debi 
na e cantidad di cambernan cu a aumenta sin duda, pues 
contradiciendo su propio pensamento politico. 
Na luga di analisa e situacion cu tin, pa saca probecho 
politico, pa colmo un Parlamentario cu mester controla 
maneho di gobierno, ta bin dilanti y papia disparate asina 
sin realisa cu e crecemento grandi aki di turismo, tambe ta 
parti di expansion di mas di cambernan di hotel. 
Un parlamentario cu no tin nocion di loke e ta bisa of trece 
dilanti, no ta un parlamentario cu ta trahando realmente 
como representante di pueblo den Parlamento, al contrario 
ta mesun politica anticua di politiconan cu no ta compronde 
e rol cu nan tin asina cu nan huramenta como miembro di 
Parlamento, como representantenan di pueblo. 
Mi ta di opinion cu na momento un politico cu no tin 
mucho tempo den politica di nos pais, no ta compronde su 
responsabilidad  den e “politica nobo” cu nan a pretende 
di kier hiba, e tin cu busca algo nobo pa haci, ya cu 
pueblo su interes no ta ser sirbi p’e tipo di politiconan aki. 


Nomber y adres conoci pa redaccion 


Politiconan realisa cu e tempo di 
haci politica barata tin cu caba 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


D 
iabierna awor lo tuma luga un caso den corte caminda 
cu abogado David Kock den nomber di Ducapro ta de- 
manda e radio emisora 100.9-Hits100FM (Q-waves N.V) pa 
stop di toca musica den aire cu ta proteha pa e organisacion 
di proteccion di derechonan di autor Buma/Stemra. 


E caso aki lo tuma luga diabierna awor pa 10:30 di mainta y 
e lo ta un kortgeding. 


Hits100FM mescos cu tur otro radio emisora comercial na 
Aruba ta toca musica local y internacional ya pa alrededor 
di 70 aña caba. Nunca antes e radio emisoranan a wordo 


cobra pa derechonan di autor pa motibo cu organisacionnan 
di derecho no tabata considera e islanan chikito aki manera 
Aruba, Corsou, Boneiro y otronan, como mercadonan di 
interes pa motibo di nan tamaño y nan economia hopi limita. 


Abogado Gabriela Sjiem Fat lo defende 100.9-Hits100FM 
den e caso interesante aki mañan mainta. Director di 
100.9-Hits100FM Sr. Aldrich Croes a declara cu nan no ta 
contra pa paga pa derechonan sinembargo e mester ta na 
un tarifa husto y teniendo na consideracion tur e factornan 
cu ta causa un impacto negativo riba e bienestar di radio 
emisoranan na Aruba. 


Abogado David Kock y Ducapro cu 
caso contra 100.9-Hits100FM 

DI TODO UN POCO PA 
REFLEXIONA 


E 
siman aki loke sigur a hala atencion, tabata un veredic- 
to den e caso di lider di PNP, Ramon Chong, kende a ser 
proponi pa bira Minister di Economia den Gabinete Pisas. 
Ora di pasa e screening, e no a pase, pasobra e tabata en- 
volvi den un caso penal, pa cual a ser condena. Kier men aki 
SI a Ley di Integridad a funciona. No manera den caso di 
Minister Endy Croes, kende tabata envolvi den caso di Lotto, 
siendo Director, a keda deteni, maske nunca a keda conde- 
na na castigo di prizon. Con ta midi anto Ley di Integridad? 


L 
oke tambe tabata masha importante, ora cu Hues mr. Ni- 
jhuis a laga sa cu Corte no ta mete den politica di e isla. 
Esaki no ta competencia di Corte tampoco. Hop interesante 
dicho observacion, pasobra di biaha e pregunta, manera de- 
nuncia di ex-Minister Otmar Oduber, pakico despues di casi 


5 aña, ainda Corte no por presenta caso Flamingo den Corte. 
Ministerio Publico mester tin un limite, pa presenta un caso, 
e no por ta pa eternidad tampoco. Esey ya caba ta un cas- 
tigo mental, cu ta haci mas dolor cu uno penal. 


O 
tro observacion interesante den caso di Ramon Chong, 
ora cu Hues a splica cu un carchi di castigo di un (po- 
litico) ta keda caduca, ora cu e fayece, of a cumpli 80 aña. 
Kier men cu ningun politico (castiga) no por bira Minister of 
Parlamentario mas? 


M 
EP ta cobarde, asina Rycond do Nascimento, miembro 
independiente a duna di conoce, di no por deal cu ac- 
tonan di corupcion. E motibonan ta obvio, ni maske tur es- 
fuerso cu e Presidente nobo di MEP kier purba di tapa es- 
akinan. E actonan di corupcion den MEP ta hopi. Asina por 
menciona Caso Diamante, Caso Flamingo, Vacuna Gate, 
Caso Kwihi, Caso Tulip y cuanto mas no tin, Maske cuan- 
to MEP kier laba su man, e ta keda cu manchaidi practica di 
corupcion. MEP no kier aplica e dicho: “Dime con quien an- 
das, te dire quien eres”. 


D 
urante e tratamento di presupuesto di DOW pa 2024, 
Presidente di Staten, mr. Edgard Vrolijk a core cera e lis- 
ta di orador pa papia di e manera aki limitando e interven- 
cionnan di miembronan di Staten na esun di Rycond San- 
tos do Nascimento y Marco Berlis so. Cu esaki fraccion di 
AVP, MAS y ACCION 21 a keda silencia y atrobe por papia di 
un actuacion di un Republica Banana orkesta pa mr. Edgard 
Vrolijk. Anto tur hende por compronde cu oposicion (com- 
pleto) no ta forma quorum pa trata presupuesto di Fondo di 
Turismo. 


M 
irando cu den mesun tratamento ey, mester atende e 
asunto di RWZI y incinerator na Parkietenbos esaki ta 
nada menos cu silencia e criticonan di un maneho deficiente 
y pa purba fastball e presupuesto di DOW pa sigui esaki cu 
e fastball di tourism tax di USD 35.00. Cu lo nifica “atentan- 
do” riba e unico pilar economico di Aruba. 


Air Navigation Services Aruba N.V. (ANSA) is responsible for providing safe, efficient and 
reliable air navigation services to the aviation industry. ANSA is seeking a 
Management Assistant for its Management Support unit. 


Management Assistant Responsibilities 


• Process all incoming and outgoing documents thru ANSA’s document management system; 
• The monthly update of ANSA’s Roadmap; 
• Collect and search, upon request of the CEO and staff members, specific documents 
or information on various topics; 
• Independently compose and draft letters, documents, and reports for the CEO and 
staff members; 
• Manage incoming telephone traffic; 
• Make proposals to improve the applicable internal administrative procedures; 
• Assist the Financial Controller with accounts payable (data entry in QuickBooks 
and online payment orders; 
• Collection of ANSA charges (accounts receivable), which involves daily updates of 
billing data, the daily operation of the billing system, and maintaining contact 
and correspondence with customers; 
• Provide flight statistics. 


Requirement/Profile: 
• Minimum HAVO diploma; 
• HBO work and think level; 
• Ample experience in a similar position; 
• Highly proficient in Excel, Word and QuickBooks; 
• Good oral and written communication skills in English, Papiamento, Dutch, and Spanish; 
• Possesses analytical skills; 
• Social skills and team player; 
• Highly motivated and with a positive attitude; 
• Able to work under pressure; 
• Change-oriented; 
• Result and customer oriented; 
• Integrity and with a professional attitude; 
• Self-reflective and improvement oriented. 


If this position appeals to you and you meet the job requirements and profile, 
please send your application letter and CV (to prove ample experience in a similar position) 
with copy of diplomas, recommendation letters, list of references and certificate of good 
conduct not later than February 23, 2024 to our HR officer e-mail: oliver.clark@ansa.aw. 
A practical test and medical assessment will form part of the hiring process. 
For more information about ANSA, visit our website www.ansa.aw. 
>>> 

T 
in posibel Guerra den nos becindad? Ora cu Presiden- 
te di Venezuela, Nicolas Maduro a menasa Guyana, cu 
si Exxon/Mobel bora den Esequibo, manera anuncia dor di 
Exxon/Mobil, cu Venezuela lo no permiti esaki. Ya a mobilisa 
ehercito na su frontera, pa eventualmente bay den un accion 
militar. Lo nifica Guera sigur aki banda. 


C 
FT a emiti su relato riba e situacion financiero di Aruba, 
cu ta masha positivo, pero no ta bisa cu esaki ta debi 
na cartera di pueblo, cu ta paga mucho mas na medidan- 
an. Pueblo su cartera ta sufri, mientras Gobierno mes no ta 
tuma ningun medida pa su mes. 


M 
inister Glenbert Croes y tambe Minister Rocco Tjon ta 
den problema serio cu otorgamento di permiso na sra. 
Ramirez Rodriguez, kende a haya caba como 7 permiso pa 
traha na Aruba, awor a bin descubri cu tur a ser haci ile- 
gal. Ta su pareha a entregu’e na husticia y no ta Directora di 
Censo a laga detene. Su pareha como homber drechi y cor- 
ecto no a laga esaki pasa y kier a regla tur cos. Tur e bululu 
aki, no por condena e seña aki so, como unico culpabelnan, 
Pa cuminsa Minister Presidente, EWC, bao di kende Censo ta 
resorta, tambe tin un finger in the pie, sigui pa Ministernan 
Glenbert Croes y Rocco Tjon, pa nan envolvimento. P’esey e 
caso di awe lo bira uno interesante. E oproeping awe ta basa 
riba e number cu el a drenta Aruba of su number real? Awe 
nos lo tende. 


O 
ra cu mira e cifranan di ocupacion di Dr. Horacio E. Odu- 
ber (HOH) pa luna di januari, e pregunta ta si esaki ta 
bon of malo? E ta manera un hotel den temporada halto. 


T 
abatin un diferencia di opinion entre Elmar y operador- 
nan di pompnan di gasolin pa cu benta di pre-pago di 
coriente. Esaki pa motibo cu pagando cu carchi di banco, 
nan ta kita 2 pa 4% di e operador y no di Elmar, cu si ta co- 
bra su prijs na 100%. Despues di algun dia di negociacion, 
a yega na un acuerdo, pero no cu tur gas-stations. 


P 
ero di biaha ta surgi e opinion, ki dia prijs di coriente y 
awa ta baha, manera a keda priminti p’e Gobierno aki. 
A aumenta prijs, cu promesa cu despues di 3 luna lo bahe 
atrobe. Nada a tuma luga. Minister Glenbert Croes a biaha 
pa Washington, pa Ecuador, unda a negocia, sin resultado 


y awor ata el a haya HFO Crude cumpra na Venezuela mes 
y cu ta cumpli cu specificacion di WEB, pero awor ki dia ta 
spera reduccion di prijs di awa y coriente. Awe nos ta na fi- 
nal di februari, ban wak ki dia awor. 


A 
yera a celebra Dia di Idioma Materna. Despues di 400 
aña di colonialism, ainda Papiamento cu ta nos Idioma 
Materna, no por keda introduci. Pakico spera asina tanto? 
Minister Endy Croes, manera ta ser bisa di dje, no a bay scol, 
pueblo no por spera mucho di dje tampoco. 


P 
or sinti cu tin diferencia di opinion den Coalicion di Gobi- 
erno, no awor pero for di algun tempo caba. Awor recien 
por a tuma nota cu Partido Accion 21, (Miguel Mansur) y 
RAIZ (Misha Raymond) a pidi un reunion riba Matrimonio di 
Mesun Sexo, unda ta demanda pa respeta relacion di igual- 
dad. Interesante pa sa resultado di esaki, pasobra Encuanto 
e ley di Igualdad, cada Partido y sigur cada miembro tin nan 
opinion. 


P 
or ultimo, Presidente di Parlamento, Edgard Vrolijk ta 
laga di desea. Tin reunionnan publico pidi for di 2 aña 
pasa y te awe nan no ta ser yama. Esaki ta dictadura y sigur 
no ta democracia. Parlamento mester bin cu ley pa nan mes 
manera na Hulanda, cu despues di 2 luna cu a pidi un re- 
union publico, e mester wordo yama. 


bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 

D 
iaranson 21 di februari durante conferencia di prensa 
Minister di Naturalesa Sr.Ursell Arends y Minister di Tur- 
ismo Sr. Dangui Oduber hunto cu Fundacon Parke Nacional 
Aruba(FPNA) y Wageningen University Research(WUR) a 
lansa e prome paso pa e proyecto Western Wetlands, finan- 
cia door di Tourism Product Enhancement Fund(TPEF). 


Na 2020, un sistema di cinco saliña importante a ser treci 
bou e maneho di conservacion activo di Fundacion Parke 
Nacional Aruba. Esaki tabata consisti di 4 saliña y un otro 
saliña cu a ser converti den uno permanente cu awa dushi, 
conoci awe como Bubaliplas. Bubaliplas awe ta forma parti 


di e planta di tratamento di awa preto na RWZI Bubali. 


Tabata tin un tempo cu e 5 saliñanan aki tabata conecta cu 
otro, e conexion aki a wordo drasticamente reduci y separa 
pa motibo di desaroyo humano a traves di construccion di 
caminda y built environment cual ta e concepto di prepara 
un area pa actividad humano pa satisface e deseo y neces- 
idad nan di e ciudadanonan. 


Pa coregi esaki, na aña 2022, Minister Arends cu apoyo y 
aprobacion di Conseho di Minister, a instala un grupo di 
directiva tecnico pa traha un plan cu accionnan corespondi- 
ente pa e proyecto di Western Wetlands. E comision dirigi pa 
un representante di Ministerio di Naturalesa, hunto cu FPNA, 
Aruba Birdlife Conservation, DOW, y e arkitecto Antoine 
Bowers, a ser encarga cu e tarea di traha un plan pa realisa 
e proyecto Western Wetlands. 


E proposito general di e proyecto Western Wetlands ta 
pa salvaguardia e saliñanan protegi y e ambiente marino 
den proximidad, cual lo wordo haci door di bishitantenan 
prudente, maneho y proteccion di e saliñanan. Protegiendo, 
conservando y mehorando e integridad, salud y resilencia di 
biodiversidad y e ecosistema di e saliñanan. Asina tambe 
aumentando e balor di Aruba su producto turistico a traves 
di experiencianan sostenibel di nos naturalesa. 


E Western Wetlands lo ser desaroya den tres fase, e prome 
fase ta e evaluacion basico financia door di TPEF. Minister 
Arends ta gradici directiva di TPEF y tambe colega minister 
Oduber pa kere den e proyecto. Palabra di gradicimento tambe 
ta bay pa Fundacon Parke Nacional Aruba y Universidad di 
Wageningen pa haci e investigacion aki posibel. 


Minister Ursell Arends: 


Gobierno di Aruba ta firma 
colaboracion pa salvaguardia 
e saliñanan protegi 

A 
traves di Presidente di Parlamento di Aru- 
ba, lider di fraccion di MAS, drs. Marisol 
Tromp a dirigi varios pregunta n’e Minister di 
Asunto Social y Husticia, Rocco Tjon, pa loke 
t’e echo cu mester haci un ‘veiligheidsonder- 
zoek’, esta un screening di siguridad p’asina 
nombra un director pa cierto departamenton- 
an, cual echo ta ancra den ley. 
E preguntanan dirigi n’e minister ta conforme 
articulo III.7 di Areglo di Estado conhunto arti- 
culo 59 di Reglamento di Ordo di Parlamento 
di Aruba, a base di un articulo publica dia 19 
di februari, riba pagina 2 di AWEMainta, cu e 
siguiente titulo: “Fiscal ta reta su decision; 
Minister Glenbert Croes a legalisa un crim- 
inal!”, cu ta como lo siguiente: 
1. Cuanto ambtenaar ta eherce nan trabou 
como director of hoofd van dienst den 
e Ministerio di Husticia y Ministerio di 
Asuntonan Social, segun e bijlage di articulo 
2 lid 1 di e landsbesluit, houdende algemene 
maatregelen, van 12 mei 2006 ter uitvoering 
van de artikelen 15 en 16, derde lid, van de 
Landsverordening Veiligheidsdienst Aruba 
(AB 2002 no. 115) (Landsbesluit aanwijzing 
vertrouwensfuncties 
en 
veiligheidsonder- 
zoeken), cu nan veiligheidsonderzoek a sali 
negativo (cu bezwaar)? 
2. Minister tin cu percura segun articulo 9 di 
e landsbesluit, houdende algemene maatre- 
gelen, van 12 mei 2006 ter uitvoering van 
de artikelen 15 en 16, derde lid, van de 
Landsverordening Veiligheidsdienst Aruba 
(AB 2002 no. 115) (Landsbesluit aanwijzing 
vertrouwensfuncties 
en 
veiligheidsonder- 
zoeken) pa su directornan cada 3 aña tin un 
veiligheidsonderzoek cu ta valido, of si acaso 
tin echo of circunstancia cu ta rekeri esaki, 
mester haci un veiligheidsonderzoek di nobo. 
Tin director cu nan veiligheidsonderzoek a 
caduca y tin director cu mester a haci nan 


Parlamentario Marisol Tromp (MAS) 


Pakico haci excepcion pa algun 
director no haci veiligheidsonderzoek? 


veiligheidsonderzoek di nobo? 
3. Segun e articulo di 19 di februari 2024, pagina 2 di corant AWEMainta 
, tin e siguiente pregunta: e director di Guarda nos Costa, cual tawata 
director di KIA, tin of no tin un 
veiligheidsonderzoek haci y kico ta e resultado di esaki? 
4. Cuanto director den e Ministerio di Husticia y Ministerio di Asuntonan 
Social cu tin 
vertrouwensfuncties conforme e bijlage di landsbesluit aanwijzing vertrou- 
wensfuncties en veiligheidsonderzoeken a pasa e veiligheidsonderzoeken 
aki y a keda acepta (geen bezwaar)? 
5. Cuanto director den e Ministerio di Husticia y Ministerio di Asuntonan 
Social conforme e bijlage di landsbesluit aanwijzing vertrouwensfuncties 
en veiligheidsonderzoeken no a pasa e veiligheidsonderzoeken aki (cu 
bezwaar) y ainda t’ey den nan funcion? 
6. Cuanto director den e Ministerio di Husticia y Ministerio di Asuntonan 
Social conforme e landsbesluit aanwijzing vertrouwensfuncties en 
veiligheidsonderzoeken no a pasa nan veiligheidsonderzoek ainda? 

R 
ecientemente, den un articulo publica pa e redaccion the 
Telegraph UK, Merca, a emiti un aviso di biahe na biahero- 
nan tocante e siguridad pa bishita e islanan den Caribe esta 
Jamaica y Bahamas, mirando e estadisticanan di crimen hal- 
to na ambos pais. Sinembargo, Aruba a keda nombra como 
e destinacion di mas ‘safe’ den Caribe pa biaheronan. Esaki 
sigur ta algo di aplaudi, y ta grandemente danki na e diferente 
colaboracionnan cu tin andando den e cadena hudicial y priva. 


Manera ta conoci, Merca ta emiti aviso di biahe regularmente 
pa biaheronan, a base di estadisticanan di crimen y e tipo di 
crimen cu ta sosode na cada pais. A base di estadisticanan 
Aruba a sali como e isla di mas sigur den Caribe, y esaki ta 
debi cu per capita Aruba su cifranan di criminalidad ta hopi 
mas abou compara cu demas islanan den Caribe. 


Den un estudio conduci pa ATA, estadisticanan a demostra 
cu 98% di bishitante a indica cu un di e motibonan principal 
pa bishita Aruba ta pa motibo di siguridad. Pues, a base di 
e cifranan aki, a instala recientemente e ekipo di Tourism 
Security Patrol Aruba, cual ta consisti di 15 persona cu a sigui 
varios training riguroso na diferente companianan di sigur- 
idad como tambe na Cuerpo Policial mes. Cada un ta ekipa 
cu material pa traha raport, bodycam, flashlight, electrical 
bicycle y mas, manteniendo orden publico den areanan turis- 
tico riba nos isla. 


Banda di esaki, siguridad na nos frontera tambe a avansa y 
ta sigui avansa, danki na e radarnan cu a wordo instala, pero 
tambe na e strategisch grensoverleg, caminda diferente depar- 
tamentonan hudicial ta trahando cu otro pa asina garantisa 
siguridad na nos frontera. 


Por ultimo, mester menciona tambe cu e proyecto di camara 
di siguridad tambe ta un adicion na e aporte pa loke ta trata 
siguridad riba nos isla. Asina por bisa cu diferente camara di 
siguridad a wordo instala na diferente partinan di nos isla, 
y recientemente tambe den area hotelero. Ademas di esaki, 
e Operation Command Center, cual ta e departamento cu lo 
keda encarga cu e monitoreo di e imagennan aki tambe ta den 
su fase final y muy pronto lo ta operacional. 


Palabranan di pabien y elogio na henter nos cadena hudicial, 
cu ta traha cu cuerpo y alma pa garantisa siguridad pa un y 
tur. 


Minister Rocco Tjon: 


Segun e redaccion ‘The Telegraph’ Aruba t’e 
isla mas sigur den Caribe pa biaheronan 

E 
‘Organization for Economic Co-operation and 
Development’ (OECD) ta evalua e sistema le- 
gal y financiero di tur pais y si e pais tin practican- 
an di “belasting paradijs” (paraisonan fiscal) nan 
ta pone e pais riba ‘Black List’ (Lista Preto). Dos 
biaha pa aña EU ta publica un resumen di e parai- 
sonan fiscal. Tin paisnan entre otro Rusia y Pan- 
ama cu ta riba e lista preto y otro paisnan entre 
otro Bahamas y Belice cu a wordo elimina di e lista 
aki diamars ultimo. Aruba tawata riba e ‘Grey List’ 
(Lista Shinishi) y esey por stroba inversionnan den 
nos pais. 


Prome Minister Evelyn Wever-Croes a remarca cu 
Aruba na prome instante a haya e menasa cu nos 
lo wordo poni riba e Lista Preto. Sinembargo nan a 
pone Aruba riba Lista Shinishi pasobra segun nan 
Aruba no tawata cumpli cu e rekisito di ‘exchange 
of information’ (intercambio di datonan finan- 
ciero). 
Aruba diamars 20 di februari a ricibi e bon noticia 
cu EU a dicidi cu Aruba ta cumpli y a kita Aruba di 
e Lista Shinishi. Aruba ta oficialmente riba e lista 
blanco. Esaki ta un muestra mas cu e confiansa 
den Aruba ta creciendo. Corsou di otro banda, si ta 
wordo considera cu ainda tin tareanan pa haci por 
lo tanto ta keda riba Lista Shinishi. 


“Nos ta hopi contento y alivia cu e decision aki. 
No tabata facil pa logra, pero sinceramente nada a 
bay facil desde cu nos a drenta den Gobierno. Esaki 
ta resultado di un vision ambicioso y un maneho 
responsabel. E logro aki ta danki na e esfuersonan 
y determinacion di henter e ekipo di DIMP y DWJZ 
y di Minister di Finansa Xiomara Maduro cu ta un 
dama di caracter pa haci loke ta necesario pa 
rescata reputacion financiero di nos pais”, Prome 
Minister Evelyn Wever-Croes a expresa. 


Por lesa e articulo completo aki: https://www. 
telegraaf.nl/financieel/1226346424/brussel- 
haalt-aruba-van-grijze-lijst-belastingparadijzen- 
huiswerk-curacao 


Prome Minister Evelyn Wever-Croes: 
OECD a kita Aruba 
for di lista shinishi 


Un bon señal cu confiansa 
den Aruba ta creciendo 


CLiCK aKi Pa MaNDa bO 
OPiNiON OF COMeNTariO 
AWEMainta 


e-MaiL Na NOTiCia@aWeMaiNTa.COM 

E 
Departamento di Directie Wetgeving en Juridische Zak- 
en (DWJZ) ta e departamento di legislacion y asuntonan 
huridico di pais Aruba. E departamento aki ta resorta bou di 
Ministerio di Asunto General y ta un departamento di gran 
importancia pa Gobierno di Aruba. 


Diamars ultimo, 20 di februari, durante un rato masha ameno, 
Prome Minister Evelyn Wever-Croes a pasa saluda y comb- 
ersa cu e personal di DWJZ y a elogia nan riba e bon trabou cu 
nan ta haciendo. Tambe durante e atardi aki Prome Minister 
a tuma e oportunidad pa haci entrega di 20 laptop pa asina 
e personal tin mas y miho material pa sigui eherce e bon 
trabou. Minister President a indica cu na e departamento 
aki tin hopi trabou, cu retonan grandi pero ta di destaca cu 
e personal ta traha contento y esey ta importante. 
“Caminda cu nos por trece mas confortabilidad, mas accesib- 
ilidad, mas informacion of ayudo manera den e caso aki, ta 


algo cu semper ta yena nos cu hopi alegria y orguyo. DWJZ 
manera mi a bisa ta un departamento sumamente crucial, 
sumamente importante y cada miembro di e personal ta 
duna su aporte na pais Aruba, ta sirbi e comunidad y esey 
nos ta hopi gradicido p’e”, Minister President a accentua. 


Prome Minister Evelyn Wever-Croes: 
Entrega di 20 laptop 
na personal di DWJZ 

S A L U D 
‘E Caminda Pa Bienestar’ 
‘E Caminda Pa Bienestar’ 


E 
studionan haci na nivel regional ta demostra cu hopi tra- 
hado ta sufri di e asina yama ‘sindroma di burnout’. Re- 
specto e posiblel causanan di agotamento laboral (burnout), 
e trahadonan a menciona na prome luga, falta di claridad 
respecto nan funcion na pia di trabao, sigui di cerca pa e so- 
brecarga di trabao. 


Salud na luga di trabou ta un asunto di gran importancia 
pa promove un ambiente unda bienestar ta primordial. Pa 
mantene un ambiente laboral saludabel y sostenibel, ta 
esencial aborda tanto e factornan individual como organ- 
isacional. Aki nos ta presenta algun strategia clave pa 
considera den e esfera di salud laboral. 


- Promove Equilibrio entre Trabou y Bida Personal: Fomenta 
un balansa saludabel entre trabou y bida personal ta esen- 
cial pa e bienestar di e empleadonan. Ofrece areglonan 
laboral flexibel, promove dia liber y establece limitenan 
claro entre oranan di trabou y tempo personal. 


- Duna Recursonan y Apoyo Adecua: Ta importante garan- 
tisa cu e empleadonan tin e hermentnan, recursonan y apoyo 
necesario pa nan trabou. Esaki ta inclui entrenamento, 
tecnologia y acceso na oportunidadnan di desaroyo profe- 
sional. 


- Califica Expectativanan y Meta: comunica claramente 
expectativanan y meta pa evita ambiguedad y incertidumbre. 
Fomenta dialogo habri y retroalimentacion pa asegura cu 
empleadonan comprende nan papel y responsabilidadnan. 


- Fomenta un Ambiente di Trabou Positivo: Crea un cultura 
di apoyo, inclusion y respet. Fomenta trabou den team, 
celebra exitonan y promove un sentido di pertenencia. 


- Fomenta Autocuido y Bienestar: Ofrece programanan di 
bienestar, recursonan pa maneha stress y acceso na servicio 
di apoyo mental. Fomenta actividadnan di autocuido manera 
ehercicio y tecnicanan di relahacion. 


- Aborda carga di Trabou y Presion Temporal: Monitorea 
nivelnan di carga di trabou y duna prioridad na tareanan 
pa evita sobrecarga. Ofrece oportunidadnan pa maneho di 
tempo y establece metanan realista. 


- Fomenta Comunicacion Habri: Promove un cultura di 


comunicacion habri pa empleadonan por expresa nan preo- 
cupacion y busca apoyo. 


- Ofrece Oportunidadnan di Crecemento y Desaroyo: Brinda 
oportunidadnan pa avance profesional y desaroyo personal. 


- Lidera cu Ehempel: Lidera demostrando empatia, resilencia 
y compromiso cu e balansa entre trabou y bida personal. 


- Monitorea y Aborda Señalnan di Advertencia: Monitorea 
regularmente e bienestar di empleadonan y tuma accion si 
tin señalnan di stress, agotamento of insatisfaccion. 



Implementando e strategianan aki, e organisacionnan por 
crea un ambiente di trabou saludabel y sostenibel, promovi- 
endo e bienestar y compromiso di nan empleadonan. 


Si bo ta interesa den un tema specifico por manda nos un 
e-mail na: 
camindapabienestar@gmail.com y duna nos bo sugerencia 
riba kico abo ta haya interesante pa nos trece dilanti. 
  
E espacio aki tambe ta un espacio caminda abo como comer- 
ciante of proveedor di servicio/producto lo por haya un 
oportunidad pa presenta esaki na comunidad den forma di 
articulo, entrevista, pa medio di informacion tocante habi- 
tonan di bida saludabel, consehonan di bienestar, notici- 
anan medico y avancenan den e tereno di salud of temanan 
relaciona cu cuido personal, entre otro. 
  
Danki pa boso sosten. Saludo y Salud. Otro siman nos lo t’ey 
bek cu mas di e tema interesante aki. Keda pendiente. 


Salud na luga di trabou: Promoviendo un ambiente di bienestar 

T 
eam Snor ta bou un racha di victoria! Un pa un cu en- 
frenta Team Snor den e tempo aki ta parce ta destina pa 
“bite the dust”! Diasabra ultimo, 17 di februari, e mundial- 
mente conoci Domino Square Garden na Calabas / Kudawe- 
cha tabata testigo un biaha mas con duro e ekipo bou lider- 
azgo di ‘Snor’ Perez y Captain Magda a bira ultimo tempo. 


E team di Bou Palo Boys a ranca sali yen di brio, y te hasta na 
dado momento a sa di pasa nada menos cu Dr. Tico Dirksz y 
Roy Sneek un sapato blanco! 


Cos ta sigui pareu pareu, te cu Snor a dicidi di cuminsa hala 
cos mara y pika bay dilanti te na 11-7, caminda cu Wilson 
y patna a debolbe e sapato blanco na Bou Palo. Halftime 
manera semper ta un fiesta di snack completamente gratis 
cortesia di chef Han, y poco rato despues di dos mita ta 
cuminsa. 


Bou Palo Boys ta habri e segunda tanda cu forsa y ta kruip 
yega cerca te 10-11, pero aki Snor ta habri valve atrobe y ta 
pica bay dilanti te na 14-10! 


Bou Palo Boys ta habri ofensivo fuerte y ta corta bentaha 


bek te na 12-14! Snor ta bolbe trapa trot y bay te 17-12. 
Sinembargo, Bou Palo Boys ta bolbe haci un otro intento 
masal y ta yega cerca cu 17-18! Pero aki Snor ta dicidi cu 
‘het was leuk geweest’ y ta claba porta cera style di exor- 
cista cu ta core cu diabel! Team Snor un biaha mas victo- 
rioso den un tremendo wega, caminda su contrincante a 
duna todo por todo! 


Team Snor ta 
sigui victorioso! 

U 
n misil balistico Trident II lansa p’e submarino nucle- 
ar HMS Vanguard a faya den su trayectorio y a cay den 
lama poco meter for di dje, caminda cu tabatin e titular di 
Defensa Britanico, Grant Shapps, pa observa e lansamento 
di prueba, e medionan local a informa. 


E incidente a tuma luga dia 30 di januari na Merca durante 
algun ehercicio Britanico-Mericano dilanti e costa di Florida. 
E Trident II di 58 ton y 13 meter di largura, a wordo manda 
den aire door di gas comprimi den e tubo di lansamento, pero 
e propulsornan di e prome etapa no a cende y e racket, ekipa 
cu arma falso, a cay den lama. “El a salo for di e submarino, 
pero a sink net banda di nan,” un fuente a conta. E subma- 
rino no a resulta daña. 


Despues di e lansamento fracasa a cuminsa cu un investig- 
acion pa averigua e origen di e problema y a ordo pa recu- 
pera e misil for di den fondo di lama. E Trident II mester a 
bula 5954 kilometer for di e costa di Florida te na un punto 
di impacto den mita di Atlantico situa entre Brasil y West- 
Africa. 


“HMS Vanguard y su tripulacion a demostra di ta plenamente 


capaz pa opera e Disuacion Continuo di Reino Uni den Lama, 
superando tur e pruebanan durante un reciente operacion 
di demostracion y prueba (DASO), un prueba di rutina pa 
confirma cu e submarino por bolbe den servicio despues 
di un trabao di mantenemento profundo,” e Ministerio di 
Defensa di Reino Uni a comunica. 


E organismo a indica cu “e prueba a reafirma e eficacia di 
e disuasion nuclear di Reino Uni,” pero a agrega cu durante 
e lansamento a tuma luga un “anomalia specifico di e test” 
cu “no tin consecuencia p’e confiansa den e sistemanan di e 
misilnan Trident en general.” “E disuasion nuclear di Reino 
Uni ta sigui ta sigur y eficaz,” e ministerio a subraya, cu no a 
facilita mas informacion riba esaki, indicando rason di sigur- 
idad nacional. 


Esaki no t’e prome lansamento fracasa di un misil nuclear for 
di e submarino Britanico. E prueba anterior, cu a tuma luga 
na 2016, tambe a fracasa, ya cu unabes den aire, e misil 
a desvia di rumbo y a bay Merca, autodestruyendo su mes 
automaticamente. E lansamentonan di e misilnan Trident ta 
poco frecuente debi n’e costo halto di e proyectil, cu ta pasa 
21 miyon dollar. 


Misil Britanico ta faya y ta cay poco meter leu 
di submarino cu minister di Defensa abordo 

E 
embahador di Sur Africa na Hulanda, Vusimuzi Madon- 
sela, a cualifica diamars e accionnan di e forsanan di Is- 
rael na Gaza Strip como un version mas “extremo” di geno- 
cidio cu e pais Africano a experencia prome cu 1994. 
Su declaracionnan a tuma luga den e Corte Internacional di 
Husticia (CIJ), e maximo organo hudicial di Nacionnan Uni, 
audiencia cu a cuminsa na Den Haag dialuna riba e legal- 
idad di mas di 50 aña di ocupacion Israeli riba e teritorionan 
Palestino. 


“Nos, como Sur Africano, ta percibi, ta mira, ta scucha y ta 
sinti te den nos shirishiri e maneho y practica inhumano y 
discriminacion di e regimen Israeli como un forma ainda mas 
extremo di ‘apartheid’ cu a wordo institucionalisa contra e 
poblacion negro den mi pais,” Madonsela a bisa. 


“Ta bisto cu e ocupacion di Israel tambe ta wordo admin- 
istra cometiendo e delito di ‘apartheid’,” el a denuncia. “Ta 
indistinguibel di e colonialismo di e colononan. ‘Apartheid’ 
di Israel mester caba,” e embahador a manifesta. 


Madonsela a enfatisa cu solamente “e ocupacion” di e 
teranan Palestino “a dura mas di 50 aña” y “el a tuma luga 
desafiando e derecho internacional sin oposicion di e comu- 
nidad internacional.” “Por lo tanto, nos mester puntra: ki ora 
e impunidad di e decadanan di Israel pa violacion generalisa 
y sistematico di derecho y norma di e derecho internacional 
ta caba, si no ta awo?,” el a subraya. 


E diplomatico a enfatisa cu a lo largo di e ultimo 106 dianan 
“mundo a observa cu horor e atakenan implacabel” contra 
e pueblo Palestino. “E ferocidad di e violencia den e ultimo 
campaña militar di Israel contra Gaza y su violacion di e 
derecho internacional, incluyendo un orden di corte aki dia 
26 di januari, t’e inicio mas cla cu Israel ta wordo considera 
sin stop, e forsanan Israel ta actua “ainda cu mas deprav- 
acion y dramamento di sanger” despues cu CIJ a ordo Tel 
Avis luna pasa p’e tuma tur medida posibel p’e preveni e 
genocidio na Gaza, y pidi e pais pa evita y castiga caso cu 
ta provoca directamente na comete e crimen aki contra 
humanidad den e enclave Palestino. Fuera di esey, Corte a 
exigi Tel Aviv p’e permiti e yegada di ayudo humanitario n’e 
teritorio Palestino. 


Den su declaracionnan Madonsela a pidi e comunidad inter- 
nacional pa “desaroya mecanismo pa respeta e derecho na 
autodeterminacion di e pueblo Palestino,” manera cu el a 
pidi e retiro di e Ehercito Israeli for di Gaza Strip debi cu nan 
accionnan ta viola e derecho internacional. 


Tin di recorda cu e caso a yega Corte despues cu e Asamblea 
General di Nacionnan Uni a vota pa un margen amplio na 
december 2022 pa pidi e organismo hudicial un opinion 
consultativo no vinculante riba e ocupacion Israeli. Di su 
parti, Israel a opone fuertemente n’e peticion y a declara cu 
cualkier sentencia di corte lo ta “absolutamente ilegal.” 


Sur Africa ta compara e accionnan 
di Israel na Gaza cu ‘apartheid’ 

U 
n ekipo internacional di astronomo a identifica un black 
hole (buraco preto) di cual masa ta crece un averahe 
ekivalente na un solo pa dia. “Nos a descubri e black hole 
di mas rapido di crecemento conoci te cu e fecha. E tin un 
masa di 17 mil miyon solo y ta come poco mas di un solo pa 
dia,” Christian Wolf, di e Universidad Nacional di Australia 
(ANU), a bisa, kende ta un di e autornan di e estudio. 
Esun mas briyante di universo 
E investigado tambe ta subraya cu e disco inmenso di 
creacion di e black hole aki, ta alimenta un quasar briyante 
cu tin e record di ta e obheto mas luminoso di e universo 
conoci. E quasar aki, yama J0529-4351, ta mas di 500 biyon 
biaha mas luminoso cu solo y ta 12 mil miyon aña luz di tera. 


“Tur e luz aki ta bin di un disco di creacion cayente cu ta midi 
shete aña luz di diametro. E mester ta e disco di creacion 
mas grandi di universo,” Samuel Lai a subraya. 


E cientificonan a splica cu shete aña luz ta cerca di 15 mil 
biaha e distancia entre e solo y e orbita di Neptunus. 
Scondi den pleno bista 
Christopher Onken, astronomo di ANU y co-autor di e inves- 
tigacion, a expone cu e obheto aki a aparece den imagen cu 
ta data di 1980. Sinembargo, e no a wordo reconoci como un 
quasar te cu algun decada despues. “Ta un sorpresa cu el a 
keda desconoci te cu e dia di awe, ora cu ya nos conoce cerca 
di un miyon di quasar menos impresionante. Literalmente 
nos tabata mirando su cara te awo,” el a comenta. 


Un analisis automatisa di dato di e satelite Gaia di e Agencia 
Espacial Europeo, a descarta J0529-4351 pa ta demasiado 
briyante pa ta un quasar y ta confundi cu un strea cercano. 
Finalmente a identific’e como un quasar distante na 2023, 


uzando dato di e telescop di 2,3 meter den e Observatorio di 
Siding Spring na Australia. 


Despues, e espectografo X-shooter instala na Very Large 
Telescope (VLT) di e Observatorio Europeo Austral (ESO), 
den e desierto di Atacama na Chile, a proporciona dato mas 
precies y crucial p’e caracterisacion di e intrigante obheto 
aki. E estudio a wordo publica dialuna den Nature Astronomy. 


A haya un ‘black hole’ supermasivo asina 
‘hambriento’ cu e ta come un solo pa dia 

W 
ind Creek Aruba, e empresario preferi 
na Aruba tin e honor di anuncia e grad- 
uadonan di su programa di lenguahe Ingles y 
Spaño cu un total di 42 empleado. E grupo di 
e graduadonan ta inclui di 32 empleado pa e 
programa di lenguahe Ingles y 10 empleado pa 
e programa di lenguahe den Spaño. 


E grupo di graduadonan ta representa dife- 
rente departamentonan den Wind Creek Aruba, 
incluyendo 5 o’clock Par & Chill, 5 o’clock 
somewhere, 
Accounting, 
Aquarius, 
Blue, 
Casino Beverage, Casino Cleaning, Casino 
Security, Compliance, Culinary, DTS, Executive 
office, Fresco, Front Office, Housekeeping OS, 
Kitchen, Landscaping, Okeanos Spa, Papagayo, 
Reservations, Security, Sole Pool Bar, y Casino 
Table Operations. 


Sr. Carmichael a guia e lesnan di lenguahe 
Ingles, mientras cu Sra. Esperanza a guia e 
lesnan di ESL y lenguahe Spaño. E dedicacion y 
compromiso di ambos maestronan a contribui 
significantemente na e exito di e programa. 


Wind Creek Aruba ta kere den inverti den desa- 
royo personal di su miembronan di ekipo. E 
lesnan di ESL, diseña pa esnan cu ta uza Ingles 
como di dos lenguahe, a tuma luga dos biaha 
pa siman durante un periodo di tres luna na e 
propio hotel. 


Como un empresa orienta riba meta, Wind 
Creek Aruba ta comprometi pa sigura cu cada 
miembro di ekipo sinti un sentido di perte- 
nencia y importancia. E Programa ta refleha e 
dedicacion di e empresa pa promove talento 
individual y crecemento, permitiendo emplead- 
onan pa mehora nan habilidad durante nan ora 
di trabou. 
E certificadonan di graduacion a ser entrega 
door di Sr. Carmichael y Sra. Esperanza, 
reconociendo e esfuersonan y dedicacion di 
e miembronan di ekipo di Wind Creek Aruba 
cu a termina exitosamente cu e programa di 
lenguahe. Pabien na tur empleadonan cu a 
ricibi nan certificado! 


Wind Creek Aruba ta celebra graduacion 
di nan Programa di Idioma Ingles y Spaño 

D 
iamars atardi Minister di Turismo y Salud Publico sr. Dan- 
gui Oduber tabata presente na e desvelo y nombracion 
oficial di e plaza nobo pa Oranjestad. Un bunita ceremonia 
dedica pa revitalisacion y progreso pa Oranjestad den honor 
di Brenchi Arends y Angel Botta. 


Su excelencia, Gobernador J.A. Boekhoudt, tambe tabata 
presente y colega Minister di Asuntonan Economico, 
Comunicacion y Desaroyo Sostenibel Sr. Geoffrey Wever a 
hiba un bunita discurso den e ceremonia oficial cu a tuma 
luga ariba e plaza nobo. 


Plaza Comercio situa den curason di Oranjestad, ta prepara 
pa bira un plaza y area culinario unda lo atrae turistanan y 
localnan pa bin disfruta y conoce e parti vibrante cultural di 
Oranjestad. Ta pa remarca cu Oranjestad ta bay celebra su 
200 aña di existencia y esaki ta demostra cu tin hopi historia 
di resistencia y inversionnan haci den e ultimo añanan. 


E localisacion y diseño di Plaza Comercio ta lo contribui 
significante na e crecemento economico di e area, promovi- 
endo e restaurantnan existente y alabes atrae mas comercio 
den area manera tienda nan, boutique, espacionan cultural 
cu por bira un atraccion turistico y unda nos localnan por 
disfruta. 


Minister Dangui Oduber ta expresa su entusiasmo cu e 
potencial di e Plaza Comercio pa sigui mehora e producto 


Aruba y ta gradici Minister Geoffrey Wever y tur persona cu 
a yuda haci e bunita proyecto aki un realidad. Un proyecto 
pa recrea y revitalisa nos dushi Oranjestad bek. 
Pabien Oranjestad! 


Minister di Turismo ta orguyoso di e apertura di e plaza comercio 


Un plaza nobo cu ta destina pa revitalisa e area 
cultural, culinario y turistico di Oranjestad 

D 
esde aña 2000 tin un dia internacional di idioma mater- 
no. Esaki a keda proclama oficialmente pa UNESCO na 
1999. Idioma materno ta e idioma cu bo ta siña na cas como 
mucha; un otro palabra pa idioma materno ta bo prome idi- 
oma. 


Segun cifranan di censo piloto 2019 (CBS Aruba), Papiamento 
ta idioma materno di 80% di Aruba su poblacion. E porcen- 
tahe aki ta encera tanto esnan cu ta papia Papiamento so 
na cas, como tambe esnan cu ta papia Papiamento banda di 
un otro idioma. 
Ta calcula cu na henter mundo tin mas o menos 7.000 idioma 
ta existi. Di e 7 mil idiomanan aki, mas o menos 6.700 ta 
idiomanan indigeno. Segun estudionan haci, ta premira cu 
40% di esakinan tin chens di muri prome cu fin di e siglo aki. 
UNESCO ta desea di evita pa idiomanan bay perdi. Idioma ta 
producto di creatividad di e ser humano. Idioma ta herencia 
cultural di un pueblo. Diversidad linguistico ta parti di diver- 
sidad cultural. 


UNESCO ta mustra tambe riba e importancia di siña prome 
den un idioma cu e alumnonan ta papia of compronde, 
specialmente den e prome añanan di scol. Despues nan por 
siña otro idiomanan cu tambe ta importante pa nan mes 
sigui desaroya, pa desaroyo di nan pais of region y pa e parti 
internacional. No ta e intencion pa un idioma reemplasa e 
otro. Di e manera ey ta promove multilingualismo. Door di 
haya les den su idioma materno, mucha ta siña miho, ta siña 
lesa y skirbi miho y ta siña otro idioma miho tambe. P’esey 
e tema di UNESCO di e aña aki ta: Enseñansa multilingual ta 
un pilar di siñamento intergeneracional. 


Na augustus 2024, e alumnonan di Aruba lo cuminsa siña 


lesa y skirbi na Papiamento den klas 1 di scol basico. Esaki 
ta idioma materno di 80% y alabes e idioma cu mayoria 
alumno ta papia of compronde, manera UNESCO ta indica. 
E idiomanan Hulandes, Ingles y Spaño ta keda idiomanan 
importante y lo haya nan debido atencion tambe na scol. 
Entrante augustus e maestronan lo ofrece Hulandes cu un 
didactica di idioma stranhero. Esey ta encera un otro acer- 
camento compara cu e forma tradicional. Departamento di 
Enseñansa (DEA) a desaroya un metodo di Hulandes como 
idioma stranhero, specialmente dirigi riba nos alumnonan. 


Alabes DEA ta ofreciendo workshop na e maestronan di klas 
1, pa nan ta bon prepara pa e cambionan entrante e aña 
escolar nobo. Di e forma aki DEA ta contribui na un ense- 
ñansa multilingual, dirigi riba e idioma materno di e gran 
mayoria, preservando Papiamento como herencia cultural di 
Aruba y preparando e alumnonan pa futuro. 


Pa mas informacion por acudi na nos websites www.ea.aw y 
www.papiamento.aw. 


Dia Internacional di Idioma Materno 

D 
iamars atardi, Minister di Salud Publico sr. Dan- 
gui Oduber a presenta na un atardi ameno unda a 
duna homenahe, celebra y honra e 6 persona excep- 
cional cu a dedica añanan di servicio na promocion y 
desaroyo di e turismo di Aruba. Nos no por keda sin 
reflexiona ariba e logronan y metanan bou di e guia 
di nos director/anan anterior: 


• Sr, Michael Kuiperi ( 1953-1971) 
• Sr. Odulio Bertrando “Beti Arends” qepd (1971- 
1985) 
• Sr. Roderick Rory Arends (1985-1989) 
• Sr. Remigio Wever (1989-1995) 
• Sr. Jan van Nes (1995-2000) 
• Sra. Myrna Jansen-Feliciano (2000-2009) 


Minister Dangui Oduber ta orguyoso pa e tremendo 
trabou cu cada un di nan a haci como Director/a di 
Aruba Tourism Authority (ATA). Durante cada un di 
nan termino como director/a, nan a sa di demostra 
e compromiso, pasion y un vision pa cu turismo 
di Aruba. Ta evidente cu e compromiso y amor cu 
cada director/a tabata traha cu ne, ta mescos cu e 
progreso positivo y sostenibel di nos pais. 


Danki na cada un di e personanan aki, Aruba a florece 
como un destinacion faborito cu a capta e curason 
di hopi bishitante. E crecemento remarcabel den 
cantidad di bishitante, e mehoracion den nos infra- 
structura turistico, e promocion pa nos pais y nos 
hendenan cu ta labora den e industria ta demostra 
cu di berdad nos na Aruba ta biba ariba un “One 
Happy Island”. 


Pa finalisa, den nomber di ministerio di Turismo, 
Minister Dangui Oduber a expresa su profundo aprecio 
na tur e logronan di: sr. Michael Kuiperi, sr. Odulio 
Bertrando “Beti Arends” qepd., sr. Rory Arends, sr. 
Remigio Wever, sr. Jan van Nes y sra. Myrna Jansen- 
Feliciano pa e bunita trabou den e industria di turismo. 
Nan vision y dedicacion no solamente a pone Aruba 
riba mapa mundial, sino tambe a transforma Aruba 
den un pais unda soñonan ta bira realidad pa e bishi- 
tante. Pero tambe unda nos localnan ta sinti nan mes 
orguyoso di ta biba y orguyoso di promove e “One 
Happy Island” na mundo hente. A termina e anochi 
cu un bunita recuerdo, un cuadra, di e pintor Gustave 
Nouel cu tur ex-director/a ariba dje. 


Mminister di Turismo y A.T.A. a rindi homenahe 
n’e 6 ex-director nan di e oficina di turismo 

D 
iasabra awor, Futura ta organisando un evento unico 
pa hobennan di 14-18 aña cu ta interesa den Ciencia, 
Tecnologia, Ingenieria, y Matematica, yama STEM X Youth 
Summit. Prome Minister Evelyn Wever-Croes a indica cu e 
conferencia aki di Science, Technology, Engineering, and 
Mathematics (STEM), lo ofrece e participantenan un dia 
yena cu actividadnan pa stimula e curiosidad y interes den 
cada un di nan pa loke ta e diferente topiconan den e mun- 
do di STEM. 
  
Prome Minister a expresa cu e dia aki tambe lo ta un opor- 
tunidad pa e hobennan desaroya diferente habilidad impor- 
tante manera creatividad, colaboracion, pensamento critico, 
y nan habilidad pa resolve problema. 


E industrianan cu ta cay bou e categoria STEM ta esnan cu 
mas ta creciendo rond di mundo, habriendo portanan den e 
mercado laboral, pa e hobennan cu ta studia den e ramo aki. 
P’esey ta hopi importante pa desde awor caba, como gober- 
nantenan di pais Aruba, nos prepara nos hobennan, pa e 
oportunidadnan laboral den futuro. 
  
E conferencia aki lo cuminsa pa 9:30 am cu un charla di srta 
Jillian Oduber, cu ta un studiante di ‘Aerospace Engineering’ 
na TU Delft, na unda e lo comparti su experiencia studiando 
den STEM y e importancia di esaki pa futuro. 
Despues di e charla importante aki lo sigui diferente work- 
shop interactivo, na unda cada hoben di cualkier nivel por 
participa, cu e meta pa educa nan mientras nan ta pasa un 


dia placentero. 
 Na final di e conferencia, lo tin un expo pa ilustra diferente 
organisacionnan cu ta envolvi den STEM na Aruba. Tur esnan 
cu ta interesa di studia of traha den e areanan di STEM, e lo 
ta un bon oportunidad pa wak ki opcionnan tin disponibel. 
  
STEM X Youth Summit lo tuma luga diasabra dia 24 di 
Februari na Hilton Resort for di 9:30 AM pa 4:00 PM. Pa mas 
informacion y pa registra, bishita stemxaruba.com. 


Gobierno di Aruba hunto cu Futura 


Ta invita tur hoben entre 14-18 aña pa asisti n’e Stem X Youth Summit 

D 
iamars ultimo den presencia di S.E. Gobernador Alfon- 
so Boekhoudt, coleganan minister y parlamentarionan, 
famianan y demas conocedonan di e honradonan, Minister 
Geoffrey Wever a tene un acto ceremonial unda a desvela 
oficialmente e plaza nobo na e crusada di Wilhelminastraat 
y Columbusstraat. 


A pesar di enfrenta desafionan infrastructural inespera, a 
logra finalisa exitosamente Fase 1 di e plan di revitalisacion, 
cu segun Minister Wever, “ta promente un futuro briyante pa 
Wilhelminastraat y su area cercano”. A indica cu pronto lo 
inicia cu Fase 2 cu lo expande riba mehoracion na ilumina- 
cion, parkeo y accesibilidad den e area. 


Parti di vision di Minister Wever ta pa revitalisa e centro 
di ciudad y inyecta bida nobo den e nucleo di Oranjestad. 
Gobierno tin e rol pa facilita comercio, pa apoya e comercian- 
tenan cu curashi y nan metenan comercial pa asina sigura 
cu nan tin un fundeshi solido pa prospera. “Mester diversi- 
fica y enrikece e experiencia di tur cu ta bishita e centro di 
ciudad”, segun e mandatario. Plaza Comercio ta contribui 
asina na e ambicion pa posiciona Oranjestad como e Capital 
Culinario di Caribe. 


Highlight di e evento tabata e anuncio di “”, un concepto 
innovador destina pa dinamisa e area cu un enfoke riba 
gastronomia, arte, y musica. Despues di un proceso di 
nombracion, dos nomber a destaca. Mirando cu tur dos 
nominado tabata digno di reconocemento, conseho di 
minister a bay di acuerdo pa reconoce tur dos persona pa 
nan aporte na desaroyo di nos centro di ciudad, nombrando 
e plaza nobo Plaza Comercio. A brinda un homenahe na e 
dos personanan aki, esta Sr. Bruno Justiniano “Brenchie” 
Arends, y Sr. Angel Botta, kende nan contribucionnan a yuda 
forma e identidad cultural y comercial di Oranjestad. 


Minister Wever a gradici tur esnan cu a contribui pa por a 
realisa Fase 1, incluyendo ing. Raffy Kock pa su diseño arki- 
tectonico di e proyecto, como tambe na Sr. Carlos Profet 
di Inarch, Xena Profet di Profecy Collective, y Metabolic 
Foundation pa nan contribucionnan valioso tras di e proyecto. 


E inauguracion di Plaza Comercio no ta solamente un logro 
fisico, pero un simbolo di e aspiracion colectivo pa revitalisa 
y reimagina e centro di ciudad como un luga di comercio, 
cultura, y comunidad. “Mi ta convenci cu e inversionnan 
haci lo conduci na mas confiansa y inversion priva den 
Oranjestad” - Geoffrey Wever. 


Minister Geoffrey Wever: 


Plaza Comercio ta un reafirmacion di nos 
compromiso pa revitalisa Oranjestad 

D 
en e agitacion y drukte di e bida moderno, ta facil pa 
keda atrapa den e ciclo interminabel di trabou, respon- 
sabilidad y obligacion. Sinembargo, memey di e caos, tin un 
cos cu hopi biaha ta pasa nos dilanti: e importancia di tuma 
sosiego. Si, bo a scucha bon! Duna bo mes permiso pa tuma 
un pauze y tuma un pauze por haci maraviya pa bo salud 
mental. Aki ta nos ta bisa dicon: 


E ta reduci stress y cansancio: Imagina esaki: bo ta un 
computer cu ta ehecuta varios programa pareu sin interup- 
cion. Kico ta pasando? Bo ta baha bo velocidad, bo ta tarda 
y eventualmente bo ta keda blokia. Mescos, nos cerebro y 
curpa mester di tempo di inactividad pa cuminsa y carga 
bek. Tuma descanso ta permiti nos libera e stress acumula, 
evitando cansancio. 


E estado di animo y creatividad ta aumenta: Bo a yega di 
nota con bo miho ideanan ta surgi por lo menos warda riba 
nan? Esey t’e magia di tuma un descanso! Keda leu for di 
e rutina di tur dia ta permiti bo cerebro pa biaha y explora 
caminda nobo. Ta manera primi e boton di restart, pone bo 
bira creativo y mehora bo estado di animo. 


E ta mehora enfoke y concentracion: Bo a yega di mira 


un screen p’asina hopi tempo cu e palabranan ta wordo 
confundi? Culpabel di e cargonan! Tuma pauze no ta trata 
solamente di sosega; ta trata di haci bo enfoke mas skerpi. 
Ora e duna bo mente e chens pa sosega y recupera, e ta 
bolbe na su tareanan xu claridad y concentracion renoba. 


E ta promove autoconsciencia y reflexion: memey di e caos, 
ta facil pa nos perde bista. Tuma descanso ta duna e opor- 
tunidad perfecto pa introspeccion y autodescubrimiento. 
Ta un momento pa sintonisa, refleha riba nan emocionnan 
y identifica area di crecemento. Despues di tur cos, auto- 
consenshi t’e prome paso pa transformacion personal. 


Fortalece relacion: Ken a bisa cu autocuido ta egoista? 
Priorisando bo bienestar, e ta bira un miho partner, amigo y 
colega. Tuma descanso ta permiti’e carga e bateria, mehora 
su pasenshi, habilidadnan di comunicacion y presencia 
general den relacion. 


Den conclusion, tuma descanso no ta un luho; ta un neces- 
idad pa mantene un bon salud mental. Sea un biahe cortico 
den parke of un vakantie di un siman, haya loke ta funciona 
pa bo y hacie un parti no negociabel di bo rutina. Despues di 
tur cos, un mente feliz ta un mente productivo! 


Ta bon pa tuma relax: 


Pakico tuma descanso ta esencial pa bo bienestar mental 

S 
iman pasa Conseho di Minister a reuni cu un 
delegacion di Senadornan di Eerste Kamer di 
Hulanda cu ta forma parti di e comision fiho pa re- 
lacionnan den Reino. 


P’e ocasion aki Minister President Evelyn Wever- 
Croes den nomber di Gobierno di Aruba a duna 
un presentacion den cual a repasa algun informa- 
cion y cifranan cardinal cu ta mustra unda Aruba ta 
para na e momento aki. Despues di e presentacion, 
tabata tin oportunidad p’e miembronan di Eerste 
Kamer haci pregunta y e Ministernan a percura pa 
brinda contesta amplio pa asina e Senadornan por 
ta bon informa di tur esfuerso cu ta wordo haci na 
bienestar di Aruba. 


Na final di e reunion Minister Maduro a haci uzo di 
e oportunidad pa expresa su opinion riba nos Reino 
Hulandes, bisando: ‘Ik geloof in het Koninkrijk. 
In onze verschillen schuilt zich de kracht van het 
Koninkrijk. Alleen moeten we beter met elkaar 
omgaan, en zelfreflectie is daarbij goud waard. 
Het Koninkrijk is goud waard.’ Cu e expresion aki 
Minister Maduro kier a pone enfasis riba e impor- 
tancia pa den Reino Hulandes nos siña conoce y 
trata otro miho y realisa cu ta nos diferencia ta 
locual ta haci e Reino Hulandes uno fuerte. Locual 
cu falta ainda ta reflexion propio cual ta bal oro, ya 
cu Reino Hulandes ta bal oro. 


E reflexion aki den Reino Hulandes sigur ta impor- 
tante den e discusionnan cu ainda ta wordo hiba 
entre Aruba y Hulanda pa pago di e fianza di 915 
miyon florin cu Aruba a ricibi di Hulanda como 
yudansa financiero pa surpasa e pandemia di 
COVID-19. Riba e suma aki Hulanda ta cobra Aruba 
un ‘strafrente’ di 6.9% cu lo costa e Pueblo di Aruba 
300 miyon florin, siendo cu Hulanda por y a brinda 
un interes hopi mas reduci na otro Paisnan den 
Reino Hulandes. Manera ta conoci, algun miembro 
di Senado Hulandes tambe ta considera cu e 
cobransa di e ‘strafrente’ aki no ta na su luga y pa e 
motibo aki a bin ta cuestiona esaki fuertemente. Na 
opinion di Minister Maduro, Aruba su situacion por 
ta diferente cu e otro Paisnan den Reino Hulandes, 
pero mester recorda semper cu ta e diferencianan 
aki ta locual ta haci Reino Hulandes fuerte, y ta nan 
ta pone cu e Reino Hulandes ta bal oro. Cu un tiki 
reflexion propio, den Reino Hulandes por realisa cu 
un ‘strafrente’ pa Aruba no ta su luga. 


Minister Maduro na ocasion di bishita di Senadornan Hulandes na Conseho di Minister di Aruba: 
Ta nos diferencia ta locual ta haci cu e Reino Hulandes ta bal oro 

P 
a Gabinete Wever-Croes, e cuido di salud mental desde 
un principio tawata tin prioridad den programa di gober- 
nacion. Pa hopi aña tawata tin desafionan grandi tanto pa 
e profesionalnan cu ta traha den e area di salud mental y 
adiccion como pa pashentnan. Sinembargo, Gabinete Wev- 
er-Croes semper ta reconoce e esfuersonan di tur dia di nos 
profesionalnan cu ta dedica determinantemente den e cuido 
di salud mental y adiccion. 


Un logro grandi sigur pa mehoracion ta momento cu e 
Fundacion pa Maneho di Adicion Aruba (FMAA) y Sociaal 
Psychiatrische Dienst (SPD) a uni y bira un solo fundacion, 
Stiching HUNTO. Esaki a haci e trabounan di nos profesion- 
alnan mas eficiente, efectivo y inclusivo na bienestar di e 
pashentnan. 


Diabierna ultimo, 16 di februari, Stichting HUNTO a inaugura 
su edificio nobo den caya Appeldam den Dakota. Stichting 
HUNTO tin varios edificio den barionan di Aruba pa lucha 
contra e problema di salud mental y adiccion na Aruba. 
E inauguracion di e facilidad nobo na Dakota, tawata un 
momento tambe pa visualisa speransa, cura y transforma- 
cion di ciudadanonan cu ta enfrentando momentonan dificil 
cu e condicionnan aki ta trece cu n’e. 


“Stichting HUNTO ta trece speransa nobo pa nos ciudada- 
nonan cu ta sufri di condicionnan mental, nan famianan y 
tambe pa mayornan y famianan di hobennan cu a cay den 
adiccion”, Prome Minister Evelyn Wever-Croes a expresa. 


Prome Minister ta gradici Minister Tjon conhuntamente cu 
su ekipo y demas profesional den e veld, pa traha duro pa 
bin cu solucion pa e problema serio aki cu tin na Aruba y pa 
e edificio nobo di Stichting HUNTO na Dakota. 


“Danki pa boso determinacion. Mi ta hopi orguyoso di ta 
lidera un gobierno cu ta pone e proyecto aki como un prio- 
ridad y poniendo e ser humano central. Esaki ta inclui salud 
mental y adiccion cu ta temanan cu mester wordo atendi 
diariamente. Hunto cu Stichting HUNTO, nos ta logra un 
futuro mas saludabel y prospero pa cada ciudadano di nos 
pais. 
Gobierno di Aruba ta para banda di Stichting HUNTO, recon- 
ociendo e importancia pa provee sosten compasivo na 
esnan cu tin mester di dje. Hunto nos ta den un mision pa 
crea resiliencia, restora dignidad, y inspira curashi den cada 
ciudadano cu drenta e portanan di Stichting HUNTO”, Prome 
Minister a expresa. 


Gobierno di Aruba ta para banda di Stichting HUNTO 
pa provee sosten na esnan cu tin mester di dje 

S 
iman pasa, Minister di Husticia y Asuntonan Social sr. 
Rocco Tjon a reuni cu presidente di Gemeenschappeli- 
jk Hof van Justitie. Un reunion sumamamente fructifero, ca- 
minda a toca diferente topico manera introduccion di e wet- 
boek nobo pa loke ta strafvordering, pero a toca tambe e 
aspecto di siguridad den trafico. 


E aña aki e prioridad pa loke ta husticia ta eleva siguridad 
den trafico. Pa es motibo, aki e proyecto di “bewaring, opslag 
en takeldiensten” ta den pleno ehecucion actualmente, pa 
asina e bira mas facil pa Polis por kita autonan cu no ta 
cumpli cu rekisitonan for di caminda. 


Banda di esaki, dia 1 di maart ta inicia cu e campaña 
nacional pa loke ta conscientisacion den trafico, y di e forma 
ey percura pa un trafico mas sigur. 


Un otro aspecto ta, crea mas capacidad pa Ministerio Publico 
por procesa tur “proces-verbaal” cu Polis duna y tambe 
capacidad na corte pa por trata e casonan. 


Den cuadro di e ultimo aspecto aki, Ministerio Publico a haya 
autorisacion caba pa recluta personal specificamente pa 


esaki. Di banda di corte a yega na e compromiso pa trata e 
retraso di alrededor di 300 caso pendiente (2022/2023) pa 
loke ta core auto bou influencia cu prioridad. Pa un solucion 
duradero, e aña aki lo introduci un proyecto piloto di “snel- 
recht” pa asina ora un persona haya un “proces-verbaal” 
e por presenta mesora den corte pa e pasonan necesario 
wordo tuma. 


Minister Rocco Tjon: 


Reunion cu presidente di Gemeenschappelijk Hof 
van Justitie den cuadro di siguridad den trafico 

Receta 
TIEMPO PREVIO: 30 minutos 
HORA DE COCINAR: 15 minutos 
TIEMPO TOTAL: 45 minutos 
2 SERVICIO 


Ingredientes: 
9 onzas Barriga de cerdo 


Adobo 
1 cucharada. Vino de cocina Shaoxing 
1 cucharada. Salsa de soja 
0,25 cucharaditas. Pimienta Negra 


Ingredientes de panceta de cerdo salteada 
1 cucharada. Aceite de cocina 
5 dientes de ajo , rebanados 
1 cebolla morada, en rodajas 
Media zanahoria, en rodajas 
Medio pimiento verde cortado en juliana 
Medio pimiento rojo cortado en juliana 
7 onzas Repollo, en rodajas 
1 cucharada. Salsa de ostras 
0,25 cucharaditas. Pimienta negra 


Direcciones: 
1. Picar la col en trozos y cortar las zanahorias en rodajas. 
Opcional: corte las zanahorias en forma de flores para que el 
plato sea más atractivo visualmente. Cortar el ajo en rodajas 
finas. Cortar en juliana la cebolla, los pimientos verdes y los 
pimientos rojos. 
  
2. Corte la panceta de cerdo en rodajas finas (cuanto más 
fina sea la rodaja, más intenso será el sabor al marinar). 
Agregue el vino de cocción, la salsa de soja y la pimienta 
negra en un bol con las rodajas de cerdo. Amasar un poco 
la carne para que la marinada se distribuya uniformemente. 
Deja marinar la carne durante 30 minutos. 
  
3. Caliente la sartén, agregue el aceite de cocina, la panceta 
de cerdo y revuelva hasta que la panceta de cerdo esté 
dorada. 


4. Agrega el ajo y la cebolla. Revuelva nuevamente, agregue 
las zanahorias, los pimientos morrones, el repollo, la salsa 
de ostras, la pimienta negra y saltee rápidamente. Emplata 
y disfruta. 
  
5. ¡Disfrutar! 


salteado De Panceta De Cerdo Con repollo 


La panceta de cerdo puede ser un poco rica por sí sola, por lo que con el repollo cocido y 
las zanahorias hay un buen equilibrio entre carne de cerdo dulce y vegetales refrescantes. 

Fortaleza pa Famia 


Sinceramente, Pastor Marcel Balootje 


D 
esobediencia na Dios a bira algo masha normal, hende 
cu no tin temor di Dios, cu sa cu nan ta robes, ta per- 
sisti contra Dios su palabra y principio, nan ta reta Su au- 
toridad. Y nan ta apoya hende pa nan desobedece Dios. 
Tin hende grandi ta actua manera mucha chikito, nan sa 
cu un cos ta malo, y nan ta bira conformista y sigui tolera 
bagamunderia y engaño pa nan keda cu amistad cu hen- 
de. 


Pero palabra di Dios ta siña nos cu ningun hende no por 
haci bofon di Dios, tur locual hende sembra nan lo cosecha 
(Galationan 6:7-8) 


Tene bon cuenta cu esaki cu tur locual wordo lanta of 
sembra den desobediencia na Dios lo no tin pas tampoco 
crecemento: 
• Un bida matrimonial den adulterio no tin pas tampoco 
crecemento. 
• Un persona cu ta biba den inmoralidad y abominacion no 
tin pas ni crecemento. 
• Un relacion contra palabra y principio di Dios, no tin pas 
tampoco crecemento. 
• Un yiu rebelde contra su mayornan no tin pas tampoco 
crecemento. 
• Un creyente cu bandona caminda di Dios y kier biba 
manera e kier lo no tin pas tampoco crecemento. 
• Un relacion den yugo desigual lo no tin pas tampoco 
crecemento. 


Tur hende sa te na unda desobediencia a hiba Adam y Eva. 
Dios a priminti Abraham un yiu, Sara su casa tambe tabata 
na altura, pero ora Sara su edad a subi, Sara a pone e 
promesa di Dios un banda y den desobediencia a manda 
Abraham bay traha yiu cu Hagar su cria. E gran desobedi- 
encia di parti di Sara a trece desunion den nan hogar, pleito, 
cu nan mester a tuma e decision di manda Hagar bay. Y te 
hasta e dia di awe Israel ta den desunion y enemistad y 
cu varios pais pa motibo di desobediencia di un persona. 


P’esey ora un persona ta desobediente na Dios, e no 
ta solamente afecta su bida pero e ta afecta bida di tur 
esnan cu ta rond di dje. Ora mayornan ta biba den pica 
nan ta afecta bida di tur nan yuinan, tanto social, spiri- 
tual, y hasta fisico y financiero. Jonas su desobediencia a 
afecta henter e barco di pagano cu tabata bay Tarsis, ta te 
ora nan a tire den lama tormenta a para, pero nan a sufri 
perdida, pasobra den nan ansha nan a tira carga for di e 


boto. 


Tur locual wordo lanta a base di, desobediencia na Dios, 
sacrificando e berdad, pa mentira keda domina lo no pros- 
pera. P’esey ora un hende coba un buraco pa su prohimo 
e mes ta esun cu lo cay aden. 


Tin hende no tin gevoel, y hasta si nan tin di mata pa nan 
keda domina nan lo hacie, tene bon cuenta e politica cu 
ta wordo hiba den paisnan comunista, esey ta demostra 
na nos manera e palabra di Dios ta bisa cu e ladron a bini 
solamente pa horta, mata y destrui. 


Siguramente e hende malvado lo no keda sin castigo, ma 
e descendiente di e husto lo wordo libra. 
(Salmo 11:21). 


Si boso ta dispuesto y ta obedece, boso lo come e miho di 
e tera (Isaias 1:19). 


Pakico boso ta yama mi Señor, Señor y no ta haci loke mi 
ta bisa (Lucas 6:46). 


Awor nos ta para dilanti un hubentud cu no kier obedece 
e palabra di Dios, pasobra hopi di nan no a wordo instrui 
den e caminda di Dios, esey ta nifica cu e falta no ta sinta 
solamente den e hubentud. 


Pero cu fe den Dios nos lo sali pa dilanti. 


Desobediencia na Dios, ta trece, desunion, pleito y hasta enemistad 

“In all the world there is no heart for me like yours. 
In all the world, there is no love for you like mine”. 
May the Lord be with your soul as you start a new life. 
“Mi Amor Blanco”, R.I.P. 


We sadly announce the passing of our beloved husband, 
father, grandfather & great grandfather: 


Arthur Godfrey 
Richardson 
Better known as: 
“Blanco” 
Sunrise: *SXM 22-10-1948 
Sunset: †AUA 17-02-2024 


Beloved spouse: Iris Richardson-Molina 
Children: 
Jacqueline Richardson and Family (USA) 
Christian & Ihndhira Richardson-Marlin (SXM) 
Kevin Arthur Richardson (AUA) 
Stephan Richardson (SXM) 
Grandchildren: 
Tiana Richardson 
Sidanae Davelaar-Richardson 
Ara Richardson 
Christopher Richardson 
Chelsea Richardson 
Great grandchild: Anaya Moore 


Siblings: 
Brothers & Spouses: 
†Samuel Alexander Friday (USA) & Vivian Friday 
†Raphael Antonio Friday (SXM) & Patricia Bell-Friday 
Leonidas Friday (SXM) 
Johnnie Richardson (SXM) & Lidia Tondu-Richardson 
Joanice David “Duke” Richardson (SXM) & Maria Anatolia 
Richardson 
Louis Constant Fleming (SXM) & Bella Blanco 


Sisters & Spouses: 
Cynthia Winifred Friday (SXM) 
†Myrtle Drucilla Friday (NL) & Gerrit Oosterlaar 
†Georgeana Susana Friday (SXM) 
Leonora Anita Richardson (SXM) 
Anne Fleming-Brooke (SXM) 
†Rosette Hunt-Vlaun (AXA) 


Brothers & Spouses: 
Edilio & Judith Molina-Geerman (AUA) 
Freddy & Family (AUA) 
Nelson & Family (AUA) 
Kenny & Priscilla Molina-Halley (SXM) 
Egmond Molina & Family (AUA) 


Sisters & Spouses: 
Gladys Molina & Family (NL) 
Glenda Molina & Family (SXM) 
Business Partner: Mr. Joseph Robert Emmett & spouse 
Marilyn Emmett & Family (USA) 


Best friends: 
Onnery Eights (AUA) 
Jouel Croes (AUA) 
Notary Mr. Theodore Johnson (AUA) 


Friends from St. Maarten: Alan Busby, Russel Grant, 
Sinclair Mathew, Rene Richardson and Richard Gibson. 
Related Families: Richardson, Molina, Moore, Davelaar, 
Marlin, Friday, Fleming, Brooke, Bell, Ridderstap, Meyers, 
Albertus, Holsman, Martinus, Jansen, Huntington and Davis. 
We extend our heartfelt apologies if amidst our grief, anyone 
has been inadvertently overlooked. 


Condolence service will be held on Friday, February 23rd, 
2024 from 7:00 pm to 10:00 pm at Ad Patres Funeral Home 
& Crematorium in San Nicolas. Afterwards, our Beloved 
will be transported to St. Maarten to his final resting place. 


We apologize that after the service, we will not be receiving 
condolences at home. 


Staff and Management of Ad Patres Funeral Home extend 
their most sincere condolences to the bereaved family. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Rodney y Igmar Gomez anuncia fayecimento 
di nos mama stima: 


Mariana Jacinta Tromp 
Cariñosamenete yama: “Janchi” 
*17-07-1954 - †20-02-2024 


Acto di entiero lo wordo anuncia despues. 


Intens geleefd, intens gegaan 


Sjoerd H. M. van der Vaart 
*07-09-1955 - †20-02-2024 


Gelegenheid om afscheid te nemen wordt later 
bekend gemaakt 


Gradicimento 


Pa medio di esaki ruman di defunto 


Bibiano F. “Frans” Croes 


Kier a gradici tur su bon bisiñanan, amiga(o)nan 
y demas famia nan cu durante su bida a mustre 
cariño y comprenshon y a stime manera famia. 


Tambe na S.V. Brittania, hungadornan y directiva, 
na Eddy Berg. Un danki di curason ta bay tambe 
na Sr. Franklin Bareno pa su muestra di atenshon 
durante su biba y fayecimento. Danki na Staff y 
personal di Paveljoen San Pedro, pa nan pasenshi, 
comprenshon y cariño. 


Danki na Funeraria Aurora pa Boso bon servicio. 
Boso atenshon ta un gran consuelo pa nos. 
Cu Dios duna nos defunto stima sosiego eterno y 
cu luz eterno lusa Pe, pa e por sosega na Paz. 


S 
PD (Servicio Social Psikiatrico) y 
FMAA (Fundacion pa Maneho di 
Adiccion di Aruba) a forma un aliansa 
pa concretisa loke awe ta conoci como 
Stichting Hunto. 
Den cuadro cu e apertura grandi di e 
edificio di Stichting Hunto na Dakota, 
miembro di Fraccion di MEP den 
Parlamento, Darlaine Guedez-Erasmus, 
a menciona cu tabata un honor p’e ta 
parti di e evento importante aki. 


El a bisa cu SPD y FMAA a uni forsa pa 
crea Stichting Hunto pa sigui brinda 
e servicio completo na comunidad. 
E ta un proyecto sumamente special 
pa muchanan y hobennan den loke ta 
trata salud mental y adiccion. 


E meta ta pa duna nan e cuido adecua 
pa nan por sigui progresa den nan bida, 
desaroya bon, y participa activamente 
den comunidad. 


“Mayornan, mi kier encurasha boso pa 
haci uzo di e oportunidad aki pa cual- 
kier situacion cu bo por ta aden, cu bo 
yiu. Cu cualkier pregunta of preocupa- 
cion pa acudi na Stichting Hunto. Asina 
e profesionalnan por yuda bo”. 


El a gradici tur esnan involucra, incluso 
tur e trahadonan, gobierno di Aruba y 
tur partner pa haci e bunita proyecto 
aki posibel. 


Parlamentario Darlaine Guedez- 
Erasmus (MEP): 


Stichting Hunto den un 
edificio y concepto nobo 


Pa atende muchanan y hobennan cu 
problema di adiccion of salud mental 

“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi”. - Salmo 33 


Cu inmenso tristesa na nos curason nos ta anuncia 
fayecimento di nos tata, welo, ruman, omo y 
padrino stima: 


Pedro Florencio Dabian 
Cariñosamente yama: 
“Chuf di Rooi, Rufo of Opa Poef” 
*07 November 1943 - †15 februari 2024 


Na nomber di su mayornan: 
†Carlino Dabian y †Remigia Dabian-Albertsz. 


Yiunan: 
Ghislaine Dabian 
Daymond Dabian y Lilly Dirksz 
Julisa Dabian 
Angel Uriel Mathilda 


Nieto y nietanan: 
Kylen Dabian 
Jélixie Bislip 
Dyron Dabian 
Jesszady Dabian 
Arziany Tromp 
Cheydeah Ignatia 


Rumannan: 
†Pedro Willems y Maria Willems-de Cuba y yiu. 
†Elma Dabian. 
†Theodoro ‘Dotty’ Dabian, †Emma Croes, yiunan 
y famia. 
Abelino ‘Belin’ y Sira Dabian-Lampe, yiunan y 
famia. 
Margarita ‘Sonia’ Geerman-Dabian y †Cristobal 
Geerman. 
Lucindo ‘Lu’ Dabian y Carmen Dabian-Willems, 
yiunan y famia. 
†Angelia Emiliana ‘Lita’ Dabian. 
†Greta Dabian. 


Subrino y subrinanan, primo y primanan, ihanan, 
amigo y amiganan, comer y compernan. 


Un danki enorme ta bay na ayudante Mari Ojeda 
Borges y Cas di Cuido Fundacion Paraiso pa a 
cuid’e. 


Su ex-coleganan di Departamento di Labor, The 
Palm Tours, Colegio Arubano, ex-team di futbol 
Atlantico, ex-team di domino Noord Stars, bisiña y 
conocirnan. 


Demas famia: 
Dabian, Albertsz, Mathilda, Bislip, Tromp, Ignatia, 
Dirksz, Willems, de Cuba, Croes, Lampe, Geerman, 
Faro, Dijkhoff, Kock, Infanzon, Baris, Vilchez, 
Luidens, Blonk, Zavala, Cardenas, Phillip. 


Nos ta invita pa asisti na e acto di entiero cual 
lo tuma lugar diabierna 23 februari 2024 na Misa 
Inmaculada Concepcion na Santa Cruz pa 2or 
di atardi. Despues lo sali pa Santana Catolico na 
Santa Cruz. 


Ocasion pa condolencia ta na Aurora Funeral 
Home diahuebs 22 februari for di 7:00pm-9:00pm. 


Despensa nos si den nos tristesa nos por a lubida 
un familiar. 


Nos dicsulpa cu despues di entiero nos no ta ricibi 
bishita di condolencia na cas. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Nos ta anuncia fayecimento di: 
Mariela Granada Garcia 
Cariñosamente yama “Tanchi of Tanchi Jela” 
VDA. di Wever 
*27-09-1949 - † 01-02-2024 


Acto di despedida lo wordo anuncia despues 


Lagrima y flor por seca, su recuerdonan y tur loke 
E la haci pa nos lo keda graba pa semper den nos mente y 
curason.“Cerca Dios mi alma ta na paz 
di dje mi salbacion ta bini”. - Salmo 62:1 


Cu profundo tristesa den nos curason, pero agradecido 
na Señorpa tur locual e la haci y significa pa nos, nos ta 
anuncia cu a bay sosega den brasa di Señor, nos mama, 
ruman y tanta stima: 


Sra. Vda. 
Anna Maria 
Croes – Croes 
Mihor conoci como “ Ina ” 
21 -11 - 1935 - 17 – 02 – 2024 
Viuda di Juan Octaviano “ Bito ” Croes 


Na nomber di su: 
Yui: Ivan Croes 
Stima manera yui: Tico Boekhoudt 


Mayornan: † Porfilio Croes y †Jacintha Croes–Paesch 


Rumannan: 
† Alejandro y † Catharine Croes- Werleman 
† Louis y † Stevanita Croes- Erasmus 
†Antonia y † Willem Lampe - Croes 
†Geronima y † Virgilio Kock - Croes 
† Asinto y † Selustiana Croes – Limonier 
† Bertran y † Sebastiana Croes– Kock 
† Candida Croes 
† Maria Theresita y †Liberato Boekhoudt- Croes 
Sabina Croes 
† Antonio y † Angela Croes–Henriquez 
Alicio y Flora Croes–Loopstok 


Swa: Rudolf v/d Biezen 
Suegro/a: 
† Hendrik y Nemesis Croes y tur jui nan defunto 
†Rosa, †Delicia, †Frans, †Jossy, †John, † Chin 


Sobrinanan: 
vda.Maria Loefstop y famia 
vda. Irena Ras y famia 
Imelda Lacle y famia 
Deta Croes y famia 
Greta Rijke y famia 
Cristina Croes y famia 
Mena Croes y famia 
vda. Rita Lacle y famia 
Chia Kock y famia 
Lena Lampe y famia 
Deta Croes y famia 
Dita Croes y famia 


Sobrinonan: 
Diego Croes y famia 
† Frank Croes 
†Theo Lampe y famia 
Frank Lampe y famia 
Michael Lampe y famia 
† Win Lampe y famia 
Felix Croes y famia 


Manera su sobrino /a pa bandi “Bito”: 
Ivonne Tromp y famia 
Aureen Werleman y famia 
Miriam Alders y famia 
Wimpy Croes y famia 
Henky Croes y famia 
Sonny Croes y famia 
Buchito Croes y famia 
† Tica Martijn y famia 
† Nando Croes 
Johny Croes 
Marcia Croes y famia 
Richard Croes 
Mariela Vlinder y famia 
Betina Croes 


Iha nan: 
Irena Ras, Lada Ruiz, Benny Wernet, Melissa Croes 


Amigo/a di cas y aprecia: 
Maria y Juan Wernet y famia, Ivonne y Edwin Tromp y 
Betina Croes 


Primo/a nan, sobresobrino/a nan, comer y compernan, 
famia na Hulanda y Merca, bisiña, amiga/o, Grupo di 
oracion Carismatica y Legion di Maria Paradera y demas 
conocirnan, 


Demas famia: 
Croes, Paesch, Croes, Erasmus, Lugo, Morel, Yarzagaray, 
Leo, Lampe, Kock, Boekhoudt, Limonier, Henriquez, 
Loopstok, Loefstop, Ras, Lacle, Rijke, Kock, Werleman, 
Thiel, Trimon, Paula, Ridderstap, v/d Biezen, Koolman, 
Tromp, Werleman, Alders, Martijn, Vlinder 


Ta invita na acto di entiero, cual lo tuma lugar Diasabra, 24 
Februari 2024 di 2’or pa 4 ’or atardi saliendo for di misa 
Santa Filomena pa Santana Catolico Pastoor Kraanwinkel 
na Paradera. 
E resto mortal di “Ina “ lo ta reposa for di 2’or di atardi den 
misa Santa Filomena na Paradera. 


Oportunidad pa condolencia: Diabierna, 23 Februari 
2024 di 7’or – 9’or di anochi na Olive Tree Funeral Care & 
Crematory na Piedra Plat 


Nos ta ofrece nos disculpa si den nos momento di tristeza 
nos por a lubida di menciona un of mas famia, amigo/a of 
conocir. 


Pina Boekhoudt y famia 
vda. Lucia Croes 
Aurita Thiel y famia 
Anchi Trimon y famia 
Iris Boekhoudt y famia 
Ivonne Boekhoudt y famia 
Edna Boekhoudt y famia 
Lilian Paula y famia 
Shirley Ridderstap y 
famia 
Miluska Koolman y famia 
Melissa Croes 


†Tico Croes y famia 
Tico Boekhoudt y famia 
Alwin Boekhoudt y famia 
†Esy Boekhoudt y famia 
Harold v/d Biezen y famia 
Juni v/d Biezen y famia 
Erol Croes y famia 


